

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΞΑΝΘΗΣ**

**ΔΗΜΟΣ ΞΑΝΘΗΣ**

**Γραφείο Συμπαραστάτη του δημότη**

 **και της επιχείρησης**  Αριθμός πρωτοκόλλου: \*\*\*\*\*\*/09-06-2015

**Πλατεία Δημοκρατίας Ξάνθη**

**ΔΗΜΑΡΧΙΑΚΟ ΜΕΓΑΡΟ ΞΑΝΘΗΣ**

**Τηλ. 25413 50800**

 **mail. symparastatis@cityofxanthi.gr** Ξάνθη, 09/06/2015

 ΔΙΑΜΕΣΟΛΑΒΗΣΗ 8/02-06-2015 (Άρθρο 77 παρ. 3 Ν.3852/2010)

ΠΡΟΣ \*\*\*\*\*\*\*\*\*\*ΚΑΤΟΙΚΟ ΞΑΝΘΗ (\*\*\*\*\*\*\*\* ΑΡ. \*\*\*\*\*)

K οινοποίηση

1)ΤΜΗΜΑ ΚΑΘΑΡΙΟΤΗΤΑΣ ΞΑΝΘΗΣ

2)ΑΣΤΥΝΟΜΙΚΗ ΔΙΕΥΘΥΝΣΗ ΞΑΝΘΗΣ

**Ι. Η καταγγελία**

1. Η Συμπαραστάτης του Δημότη και της Επιχείρησης δέχθηκε MAIL 02/06/2015 κατόπιν αυτού επακολούθησε ηλεκτρονική επικοινωνία με τον καταγγέλλοντα και εν τέλει ο δημότης ζήτησε την πρωτοκόλληση της ηλεκτρονικής επιστολής του με αποτέλεσμα το mail να θεωρηθεί ηλεκτρονική υποβολή καταγγελίας η οποία έλαβε τον υπ' αρ. 8/02-06-2015 στο μητρώο καταγγελιών

2. Ο καταγγέλλων ανέφερε ότι επί της οδού \*\*\*\*\*\*\*\*\*\* αρ. \*\*\*\*\*\*\* στην Ξάνθη υπήρχε εγκαταλελειμμένη μοτοσυκλέτα για την οποία ενώ είχε επικοινωνήσει με το Τμήμα Καθαριότητας και Ανακύκλωσης, αρμόδιο τμήμα, του Δήμου Ξάνθης, κανένα ενδιαφέρον δεν επιδείχθηκε με αποτέλεσμα να προσφύγει για το λόγο αυτό στο Γραφείο του Συμπαραστάτη του Δημότη και της Επιχείρησης του Δήμου Ξάνθης.

**ΙΙ. Η αρμοδιότητα του Συμπαραστάτη του Δημότη και της Επιχείρησης**

3. Σύμφωνα με το άρθρο 77 παρ. 3 του Ν.3852/2010, ο Συμπαραστάτης του Δημότη και της Επιχείρησης δέχεται καταγγελίες άμεσα θιγόμενων πολιτών ή επιχειρήσεων για κακοδιοίκηση από τις υπηρεσίες, τα νομικά πρόσωπα και τις επιχειρήσεις του Δήμου και διαμεσολαβεί για την επίλυση των σχετικών προβλημάτων, ενώ είναι υποχρεωμένος να απαντά εγγράφως ή ηλεκτρονικά εντός τριάντα (30) ημερών στους ενδιαφερομένους. Με την παρούσα εκπληρώνεται εμπρόθεσμα η εν λόγω υποχρέωση απάντησης.

4. Στη συγκεκριμένη υπό κρίση υπόθεση, η καταγγελία αφορά αρμοδιότητα του τμήματος καθαριότητας και επομένως ο Συμπαραστάτης του Δημότη και της Επιχείρησης είναι αρμόδιος να ασκήσει την διαμεσολαβητική του παρέμβαση.

**III. Διαμεσολάβηση για την επίλυση του προβλήματος**

Το Γραφείο του ΣτΔ ενημέρωσε εγγράφως κατ’ αρχήν την Ασφάλεια Ξάνθης και το Τμήμα Καθαριότητας του Δήμου Ξάνθης για το λόγο ότι,: εάν η δίκυκλη μοτοσυκλέτα δεν είχε κλαπεί μετά από έλεγχο στον οποίο θα προέβαινε η Ασφάλεια Ξάνθης, αρμόδιος φορέας για την περισυλλογή της ήταν το τμήμα καθαριότητας το Δήμου Ξάνθης.

Οι ανωτέρω ενέργειες πραγματοποιήθηκαν νόμιμα και στις 09-06-2015 η εγκαταλελειμμένη μοτοσυκλέτα περισυλλέγη από το σημείο επί της οδού \*\*\*\*\*\*\*\*\*\*\* αρ. \*\*\*\*\*\*\* στην Ξάνθη.

Το γραφείο του ΣτΔ επιβεβαίωσε το πραγματικό γεγονός της περισυλλογής και με mail του καταγγέλλοντος δημότη, το οποίο απέστειλε αυτός στην υπηρεσία μας, δηλώνοντας ταυτόχρονα την ικανοποίησή του για την αμεσότητα των ενεργειών.

 Ξάνθη, 09 Ιουνίου 2015

 Η ΣΥΜΠΑΡΑΣΤΑΤΗΣ ΤΟΥ ΔΗΜΟΤΗ ΚΑΙ ΤΗΣ ΕΠΙΧΕΙΡΗΣΗΣ

 Ελένη Π. Αχτάρη